

REPUBLIKA HRVATSKA

VARAŽDINSKA ŽUPANIJA

DJEČJI VRTIĆ VINICA

KLASA: 602-02-25-07/10

UR.BROJ: 2186-11-189-05-25-1

Marčan, 02 lipnja 2025.

Temeljem članka 20. i članka 35. Zakona o predškolskom odgoju i obrazovanju (Narodne

novine 10/97, 107/07 i 94/13, 98/19, 57/22, 101/23.) i članku 17. Statuta Dječjeg vrtića Vinica, Upravno vijeće Dječjeg vrtića Vinca na 33.sjednici održanoj 02. lipnja 2025.godine, donosi:

PLAN UPISA I MJERILA UPISA DJECE U DJEČJI VRTIĆ VINICA U PEDAGOŠKOJ GODINI 2025./2026.

Članak 1.

Planom upisa djece u Dječji vrtić Vinica i mjerilima upisa određuje se način upisa djece u Dječji vrtić Vinica, broj djece, prednost pri upisu u skladu s utvrđenim mjerilima te ostalo u svezi s upisom djece u Dječji vrtić Vinica.

Članak 2.

Dječji vrtić Vinica je javna ustanova koja u okviru djelatnosti predškolskog odgoja i obrazovanja skrbi o djeci predškolske dobi, ostvaruje program odgoja i obrazovanja, zdravstvene zaštite, prehrane i socijalne skrbi djece predškolske dobi u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji.

Članak 3.

Dječji vrtić Vinica organizira i provodi program odgoja i obrazovanja djece od navršene 1 godine života pa do polaska u osnovnu školu. Program se provodi u dvije jasličke i tri vrtićke skupine. Broj djece i dob djece u odgojno obrazovnim skupinama određuje se temeljem Državnog pedagoškog standarda predškolskog odgoja i naobrazbe.

Članak 4.

Pedagoška godina 2025./2026. u Dječjem vrtiću Vinica započinje 01. rujna tekuće, a završava 31. kolovoza sljedeće kalendarske godine. Svoju djelatnost Dječji vrtić Vinica provodi tijekom čitave pedagoške godine, osim subotom, nedjeljom i državnim blagdanima.

Radno vrijeme Dječjeg vrtića Vinica za cjelodnevni 10-satni program, prilagođeno

je potrebama roditelja od 5:30 – 16:30.

Članak 5.

Prijava za upis djece u Dječji vrtić Vinica obavlja se prijavom na raspisani natječaj.

Članak 6.

Pravo na upis u programe Dječjeg vrtića imaju djeca roditelja s prebivalištem na području Općine Vinica, a ukoliko ima slobodnih mjesta, u pojedine programe mogu se upisati i djeca roditelja s prebivalištem na području drugih gradova i Općina.

Članak 7.

Odluku o upisu djece u Dječji vrtić Vinica donosi Upravno vijeće Dječjeg vrtića Vinica.

Članak 8.

Temeljem članka 20. Zakona o predškolskom odgoju i obrazovanju i članka 11. Odluke o mjerilima za financiranje predškolskog odgoja i ostvarivanju prava prednosti upisa djece u Dječji vrtić Vinica prednost pri upisu u vrtić imaju djeca koja do 1. travnja tekuće godine navrše četiri godine života, ukoliko u toj dobnoj skupini postoji slobodnih mjesta.

Ako Dječji vrtić ne može upisati svu prijavljenu djecu, prednost pri upisu imaju:

- Djeca roditelja invalida Domovinskog rata

- Djeca iz obitelji s troje ili više djece

- Djeca oba zaposlena roditelja

- Djeca s teškoćama u razvoju i kroničnim bolestima

- Djeca samohranih roditelja

- Djeca jednoroditeljskih obitelji

- Djeca osoba s invaliditetom upisani u Hrvatski registar osoba s invaliditetom

- Djeca koja su ostvarila pravo na socijalnu uslugu smještaja u udomiteljskim obiteljima

- Djeca koja imaju prebivalište ili boravište na području Općine Vinica

-Djeca u jasličnu skupinu upisuju se prema redosljedu prvenstva:

1. Djeca koja imaju stariju braću u vrtiću

1. Djeca prema datumu rođenja od starijih prema mlađima

Prije upisa u dječji vrtić provodi se inicijalni razgovor s roditeljem i djetetom, odnosno provoditi će se opažanje djetetova ponašanja i komuniciranja uz nazočnost roditelja, a koje provodi stručno povjerenstvo Dječjeg vrtića.

Prosudbu o uključivanju djece u odgojno-obrazovne skupine s redovitim ili posebnim programima za djecu s teškoćama u razvoju iz stavka 1. ovoga članka, djece sa zdravstvenim teškoćama i neurološkim oštećenjima, kao i djece koja pri upisu imaju priložene preporuke stručnjaka donosi stručno povjerenstvo Dječjeg vrtića.

Dječji vrtić Vinica u pedagošku godinu 2025./2026. godine upisuje djecu u sljedeće skupine:

|  |  |  |
| --- | --- | --- |
| R.B. | SKUPINA | BROJ DJECE |
|  | Jaslička skupina 1-2 godine | 10 |
|  | Jaslička skupina 2-3 godine | 1 |
|  | Mlađa vrtićka | 1 |
|  | Srednja vrtićka | 2 |
|  | Starija vrtićka | 1 |
|  UKUPNO: | 15 |

Članak 9.

Kod ispunjavanja prijave za upis djeteta u vrtić, roditelji koji ostvaruju prednost iz Članka 8. ovog Plana, obvezni su priložiti pismene dokaze o ostvarivanju prava na prednost.

Članak 10.

Djeca koja nisu primljena u redovitom upisnom roku radi popunjenosti kapaciteta, stavljuju se na listu čekanja, te se lista pomiće sukladno povećanju kapaciteta, zaposlenju novih kadrova, te ispisa ranije upisanih ili odustajanja prilikom upisa.

Članak 11.

Roditelji primljene djece u Vrtić dužni dostaviti sljedeću dokumentaciju:

- liječničku potvrdu djeteta

- preslike osobnih iskaznica oba roditelja

- izjavu o dovođenju/odvođenju djeteta u/iz vrtića

-izjava o odobrenju fotografiranja, videa i tonskog snimanja djeteta.

Članak 12.

Roditelj/skrbnik potpisuje Ugovor o međusobnim pravima i obvezama s vrtićem, prilikom dolaska djeteta u Vrtić.

Članak 13.

Roditelji/skrbnici koji bez opravdanog razloga ne dovedu dijete u roku od pet (5) dana od početka nove pedagoške godine, smatrat će se da su odustali od upisa.

Članak 14.

Ovaj Plan stupa na snagu danom objave na oglasnoj ploči Vrtića i mrežnoj stranici Vrtića.

PREDSJEDNICA UPRAVNOG VIJEĆA

Ana Cvetko mag.iur.

v.r.